
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οργάνωση του Σώματος Ελεγκτών Δημόσιας Διοίκησης. 1 

Πολιτογράφηση ομογενών αλλοδαπών Αφεντούλη. Γεωργίου του 

Κων/νου και άλλων 38'ατόμων. . . . .. 2 

Καθορισμός αριθμού συνεδριάσεων και αμοιβής μελών Διοικούσας. 

Επιτροπής του Ινστιτούτου Υγείας του Παιδιού. 3 

Αναπροσαρμογή τελών για χορήγηση αδειών διενέργειας τεχνικών 

παιγνίων σε δημόσια κέντρα... 4-£ 

Αναπροσαρμογή του χρηματικού παράβολου, για αντικατάσταση 
απολεσθέντος ή φθαρέντος δελτίου αστυνομικής ταυτότητο'ς. . 5 
Κατάργηση των μεταλλειοκτησιών με αριθμούς οριστικών παραχω¬ 
ρήσεων μεταλλείων 62, 63, 64, 65, 66 και 67 του Νομού Κα¬ 
βάλας, μεταλλεύματος αρσενικού σιδηρομαγγανίου. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΣΚΠΟ/Φ. 10/5042 (1) 

Οργάνωση του Σώματος Ελεγκτών Δημόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1558/1986. 

2. Την παρ. 9 του άρθρ. 17 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος...» (ΦΕΚ Α' 195). 

3. Το άρθρο 84 του Ν. 1892/1990 «Για τον εκσυγχρονισμό και την 
ανάπτυξη...» (ΦΕΚ Α' 101), 

4. Την απόφαση του Υπουργού Προεδρίας της Κυβέρνησης αριθ. Δ1- 
ΣΚΠΟ/Φ.10/33664/90 «Οργάνωση, στελέχωση και λειτουργία του 
ΣΕΛΔΔ» (ΦΕΚ Β-637), αποφασίζουμε: 

Άρθρο 1. 

Διοικούσα Επιτροπή. 

1. Το Σώμα Ελεγκτών Δημόσιας Διοίκησης (ΣΕΛΔΔ) διοικείται από 
τη Διοικούσα Επιτροπή (Δ.Ε.) που αποτελείται από: 

α) Τον Γενικό Γραμματέα του Υπουργείου Προεδρίας της Κυβέρνη¬ 
σης ως Πρόεδρο. 

β) Ένα Σύμβουλο του Ελεγκτικού Συνεδρίου, προτεινόμενο από τον 
Πρόεδρο του Ελεγκτικού Συνεδρίου. 

γ) Ένα Νομικό Σύμβουλο του Κράτους, προτεινόμενο από τον Πρόε¬ 
δρο του Νομικού Συμβουλίου του Κράτους. 

δ) Έναν καθηγητή διοικητικής επιστήμης Α.Ε.Ι. 

ε) Το Γενικό Διευθυντή Οργάνωσης και Διαδικασιών ή τον Προϊστά¬ 
μενο της Διεύθυνσης Σχέσεων Κράτους - Πολίτη του Υπουργείου Προε¬ 
δρίας της Κυβέρνησης. 1 


στ) Δύο Ελεγκτές Δημόσιας Διοίκησης, προτεινόμενους από την Επι¬ 
τροπή Αξιολόγησης του ΣΕΛΔΔ, 

Η θητεία των μελών της Δ.Ε. είναι τετραετής. Ο αριθμός των μελών 
της Διοικούσας Επιτροπής γίνεται με απόφαση του Υπουργού Προε¬ 
δρίας της Κυβέρνησης. 

2. Η Δ.Ε. έχει ιδίως τις παρακάτω αρμοδιότητες: 

α) Κατευθύνει τη δράση του Σώματος για την καλλίτερη εκπλήρωση 
της αποστολής του. 

β) Ασκεί εΛοπτεία και έλεγχο στο Σώμα και στο έργο που εκτελεί. 

γ) Εκδίδει γενικές οδηγίες και κανονισμούς εργασίας του ΣΕΛΔΔ για 
την εύρυθμη λειτουργία αυτού. 

δ) Συντάσσει και δημοσιεύει κάθε χρόνο Έκθεση και κατά περίπτωση 
εκθέσεις για τις εργασίες του Σώματος. 

ε) Προτείνει στον Υπουργό Προεδρίας της Κυβέρνησης τη λήψη απο¬ 
φάσεων συγκεκριμένων μέτρων για την υλοποίηση των προτάσεων που 
περιλαμβάνονται στις εκθέσεις και αναφορές των Ελεγκτών. 

3. Η Δ.Ε. συνέρχεται τακτικά μία φορά κάθε μήνα και έκτακτα εφό¬ 
σον κατά την κρίση του Προέδρου της Δ.Ε. υφίσταται «ανάγκη ή όταν το 
ζητήσουν με αίτησή τους τρία τουλάχιστον μέλη της Δ.Ε. 

Οι συνεδριάσεις γίνονται ύστερα από πρόσκληση του Προέδρου της 
Δ.Ε. Στην πρόσκληση περιέχεται η ημερήσια διάταξη καθώς και η ώρα 
και ο τόπος της συνεδρίασης. Στην κατάρτιση της ημερήσιας διάταξης 
λαμβάνονται υπόψη και θέματα που υποδεικνύονται από τα μέλη της 
Δ.Ε., εφόσον έχουν υποβληθεί εγκαίρως και συνοδεύονται από σύντομο 
εισηγητικό σημείωμα. 

Τα πρακτικά της Δ.Ε. υπογράφονται από τον Πρόεδρο και τον Γραμ¬ 
ματέα της. Καθήκοντα Γραμματέα εκτελεί υπιάλληλος του Υπουργείου 
Προεδρίας της Κυβέρνησης οριζόμενος από τον Πρόεδρο της Δ.Ε. του 
ΣΕΛΔΔ. 

4. Τα έγγραφα του ΣΕΛΔΔ υπογράφονται από τον Πρόεδρο της 

Δ.Ε., ο οποίος παρακολουθεί, κατευθύνει και ελέγχει τις εργασίες των 
ΕΛΔΔ. · 


Άρθρο 2. 

Διάρθρωση - Λειτουργία. 

1. Οι ΕΛΔΔ κατανέμονται σε τομείς δραστηριοτήτων κατά ενότητες 
δημοσίων υπηρεσιών και φορέων του δημόσιου τομέα. 

Οι τομείς δραστηριότητας είναι: 

α) Κοινωνικής πολιτικής (Υγεία, Πρόνοια, Κοινωνική Ασφάλιση, Ερ¬ 
γασία). 

β) Ποιότητας ζωής (Περιβιάλλον, Πολεοδομία, Χωροταξία, Δημόσια 
Έργα, Συγκοινωνία, Μεταφορές, Επικοινωνίες, Παιδεία, Πολιτι¬ 
σμός). 

γ) Οικονομικής πολιτικής (Εθνική Οικονομία, Τουρισμός, Βιομηχα¬ 
νία, Ενέργεια, Φορολογία, Τελωνεία, Δημοσιονομικά θέματα, Εμπόριο, 
Κρατικές προμήθεις. Γεωργία και αγροτική πολιτική). 

δ) Θεμάτων Σχέσεων Διοίκησης - Πολιτών των Υπουργείων Προε¬ 
δρίας της Κυβέρνησης, Εσωτερικών, Εξωτερικών, Εθνικής Άμυνας, 
Δικαιοσύνης. 

2. Η τοποθέτηση των ΕΛΔΔ στον κάθε τομέα της παρ. 1 καθορίζεται 
με απόφαση του προέδρου της Δ.Ε. του ΣΕΛΔΔ. 

3. Ο Υπουργός Προεδρίας της Κυβένρησης ορίζει μετά από γνώμη 
της Επιτροπής Αξιολόγησης ένα Συντονιστή Ελεγκτή (ΣΕΛ) για κάθε 
τομέα δραστηριότητας. Συντονιστές .Ελεγκτές μπορεί να οριστούν και οι 
Ελεγκτές μέλη της Δ.Ε. Ο Συντονιστής Ελεγκτής κατανέμει και συντο¬ 
νίζει το έργο του τομέα της αρμοδιότητάς του και μεριμνά για την αντι¬ 
μετώπιση περιπτώσεων ταχείας παρέμβασης. 

4. Ο Προέδρος της Διοικούσας Επιτροπής και οι Συντονιστές Ελε¬ 
γκτές, συνέρχονται μια φορά το μήνα και προγραμματίζουν το έργο του 
Σώματος, στο πλαίσιο των κατευθύνσεων της Διοικούσας Επιτρο- 
πής. 

5. Με ευθύνη των Συντονιστών Ελεγκτών συντάσσονται κατά τομέα 
δραστηριότητας τριμηνιαίες αναφορές που υποβάλλονται στην Διοι¬ 
κούσα Επιτροπή εν όψει της κατάρτισης της Ετήσιας Έκθεσης ή των 
κατά περίπτωση Εκθέσεων του Σώματος Ελεγκτών Δημόσιας Διοίκη¬ 
σης- 

Στις εκθέσεις περιλαμβάνονται προτάσεις για την επίλυση προβλη¬ 
μάτων κακοδιοίκησης και δυσλειτουργίας του Δημόσιου Τομέα. 

Άρθρο 3. 

Διαδικασία Ελεγκτικής Εργασίας. 

1. Οι ΕΛΔΔ διενεργούν έρευνες και ελέγχους στις υπηρεσίες που υπά¬ 
γονται στον τομέα δραστηριότητας στον οποίο είναι τοποθετημένοι μετά 
από εντολή ανάθεσης εργασίας από τον Πρόεδρο της Δ.Ε. 

2. Η εντολή αναθέσεως εργασίας από τον Πρόεδρο της Δ.Ε. σε συνερ¬ 
γασία με τους συντονιστές ελεγκτές μπορεί να δοθεί σε έναν ή σε κλιμά¬ 
κιο ελεγκτών, ανάλογα με τη φύση του εξεταζόμενου προβλήματος. 
Εντολή αναθέσεως εργασίας μπορεί να δοθεί και στους Συντονιστές Ελε¬ 
γκτές, καθώς και στους Ελεγκτές μέλη της Δ.Ε. 

Με την εντολή αναθέσεως εργασίας, καθορίζεται και ο συγκεκριμένος 
χρόνος εντός του οποίου πρέπει να περατωθεί ο έλεγχος. 

Χρόνος περατώσεως ορίζεται ο συντομότερος δυνατός και πάντως 
όχι μεγαλύτερος από 30 ημέρες. 

3. Με την εντολή ανάθεσης εργασίας, ο αρμόδιος ελεγκτής έρχεται σε 
συνεννόηση, και εφόσον το κρίνει σκόπιμο και αναγκαίο, επισκέπτεται 
την ελεγχόμενη υπηρεσία και μελετά επί τόπου την προς έρευνα υπό¬ 
θεση. 

Πριν περατώσει την έρευνα συζητεί με τους αρμόδιους υπαλλήλους 
της ελεγχόμενης υπηρεσίας τα θέματα που απαιτούν ενδεχομένως ιδιαί¬ 
τερη εξέταση και διευκρίνιση. 

Ο ΕΛΔΔ συνεργάζεται και με τους ενδιαφερομένους πολίτες ή φορείς 
που επηρεάζονται από την εξεταζόμενη υπόθεση. 

Μετά το πέρας της έρευνας ο ΕΛΔΔ συντάσσει έκθεση στην οποία πε¬ 
ριλαμβάνεται η περιγραφή της υπόθεσης, τα στοιχεία που έχουν υπο¬ 
βληθεί ή έχουν χρησιμοποιηθεί από τον ΕΛΔΔ, οι ενέργειες που έγιναν 
για την εξέταση της υπόθεσης, οι διαπιστώσεις και οι προτάσεις του 
ΕΛΔΔ. Οι προτάσεις περιλαμβάνουν συγκεκριμένες λύσεις και ανάλυση 
των επιπτώσεών τους στη διοίκηση και στους πολίτες. Στην έκθεση πε¬ 
ριλαμβάνεται επίσης και η άποψη της αρμόδιας υπηρεσίας για τις προ¬ 
τάσεις. 

Η έκθεση υποβάλλεται εντός της προβλεπόμενης προθεσμίας στον 
Πρόεδρό της Διοικούσας Επιτροπής, ο οποίος την αξιολογεί σε συνεργα¬ 
σία με το συντάκτη αρμόδιο ΕΛΔΔ και το συντονιστή του αρμόδιου το¬ 
μέα του ΣΕΛΔΔ. 

Στη συνέχεια 1 η έκθεση διαβιβάζεται στη Διοικούσα Επιτροπή, η 
οποία αφού την εγκρίνει, την απευθύνει στην αρμόδια υπηρεσία και την 
κοινοποιεί στον ενδιαφερόμενο πολίτη και στον Υπουργό Προεδρίας της 
Κυβέρνησης. 

3. Σε περίπτωση που η φύση του προς έρευνα θέματος απαιτεί μεγα¬ 
λύτερο χρονικό διάστημα από αυτό που έχει προβλεφθεί, χορηγείται πα¬ 
ράταση με απόφαση του Προέδρου της Δ.Ε. κατόπιν συνε.ννοήσεως με 
τον αρμόδιο συντονιστή. 

4. Μετά πάροδο έξι μηνών το αργότερο από την υποβολή έκθεσης 
ΕΛΔΔ στη Δ.Ε., ο ΕΛΔΔ συντάσσει συμπληρωματική έκθεση σχετικά 
με την υλοποίηση ή όχι της πρότασής του. 

5. Η αίτηση για συνδρομή του Σώματος Ελεγκτών Δημόσιας Διοίκη¬ 
σης δεν συνιστά αίτηση θεραπείας ή άλλη διοικητική προσφυγή δεν απο¬ 
τελεί παράλληλη προσφυγή, δεν αναστέλλει την προθεσμία άσκησης εν¬ 
δίκων μέσεων και δεν διακόπτει την παραγραφή των σχετικών αξιώ¬ 
σεων. 


6. Καταργούνται η τελευταία φράση της περιπτ. β’ του άρθρου 2 (ή 
γι’ οποιαδήποτε παράβαση του Υπαλληλικού Κώδικα (Π.Δ. 611/77) ή 
διατάξεων που διέπουν τους υπαλλήλους των φορέων του δημόσιου το¬ 
μέα), το άρθρο 3 και το άρθρο 15 της Απόφασης Υπ. Προεδρίας της Κυ¬ 
βέρνησης ΔΙΣΚΠΟ Φ. 10/33664/1990 (ΦΕΚ Β-637). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 1991 

Ο ΥΠΟΥΡΓΟΣ 

Μ. ΕΒΕΡΤ 

- ♦-- , 

Αριθ. Φ. 685/685 (2) 

Πολιτογράφηση ομογενών αλλοδαπών Αφεντούλη Γεωργίου του Κων/ 
νου και άλλων 38 ατόμων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την Φ. 685/685/11.2.1991 απόφαση του Υφυπουργού Εσωτε¬ 
ρικών, έγιναν δεκτές οι περί πολιτογράφησης υποβαλλόμενες αιτήσεις 
των ομογενών αλλοδαπών, για απόκτηση της Ελληνικής Ιθαγένειας, 
ήτοι: 

1. Αφεντούλη Γεωργίου του Κων/νου. 

2. Αρίογλου Πέτρου, του Νίκου. 

3. Γιαβρόγλου Κωνσταντίας συζ. Δημητρίου, το γένος Βασ. Χιωτο- 
πούλου. 

4. Γκελιντζίκ Μαριάνθης συζ. Χρήστου. 

5. Δημητριάδου Σοφίας συζ. Ιωάννου. 

6. Δουχάνη Πέτρου του Ιωάννου. 

7. Ευθύς Τριανταφυλλιάς συζ. Νικολάου. 

8. Ζάμπογλου Ιωσήφ του Ιωάννου. 

9. Ζιλέλη Ειρήνης συζ. Βασιλείου. 

10. Ισπανίδου Ελένης του Κλεοβούλου. 

11. Ιωάννου Αναστασίας συζ. Νικολάου, το γένος Ιωάννου Ιερεμία. 

12. Κανακάρη Παναγιώτου του Ιωάννου. 

13. Καλλιγά Βενετίας συζ. Θεοδώρου. 

14. Καλλιγά Θεοδώρου του Κωνσταντίνου. 

15. Κανλή Ιωακείμ του Γεωργίου. 

16. Καράμπελα Μαργαρίτας του Θεοδώρου. 

17. Κασάπ Θεανώς του Θεοδώρου. 

18. Καραγιάννη Μαγδαληνής συζ. Αντωνίου. 

19. Καράκας Θεμιστοκλή του Στυλιανού. 

20. Καρρά Ελένης του Μιχαήλ 

21. Μπάνου Μαρίας χας Μιχαήλ. 

22. Μπασμά Ιουλίας συζ. Κωνσταντίνου. 

23. Νάκου Θεοδώρας συζ. Χρήστου. 

24. Νάκου Χρήστου του Φιλίππου. 

25. Ντόκα Αλεξάνδρας συζ. Ιωάννου. 

26. Οσκούζογλου Κων/νου του Μιχαήλ. 

27. Πισιριτζή Ελευθερίου του Θωμά. 

28. Πετρίδη Ανδρέα του Ιωάννου. 

29. Πρώϊου Ευστρατίας του Γεωργίου. 

30. Σακοπούλου Αβραάμ του Αναστασίου. 

31. Σερεμίδη Αλεξάνδρας συζ. Σπύρ. το γένος Σταύρου Κλωνόπου- 
λου. 

32. Στάνισιτς Γρηγορίου του Αλεξάνδρου. 

33. Ταυσάνογλου Χαρίκλειας συζ. Μιχαήλ. 

34. Τσιλιάσκου Ευτυχίας Χας Κων/νου. 

35. Τσιλιάσκου Ευγενίας του Κων/νου. 

36. Τζενέτογλου Ιουλίας χας Δημητρίου. 

37. Φωτιάδου Αντωνίας του Θεοδώρου. 

38. Χρυσοβέργη Προδρόμου του Ιωάννου. 

39. Ψευτέλη Κατίνας του Αθανασίου. 

Αθήνα, 11 Φεβρουάριου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Δ1γ/1144 (3) 

Καθορισμός αριθμού συνεδριάσεων και αμοιβής μελών Διοικούσας Επι¬ 
τροπής του Ινστιτούτου Υγείας του Παιδιού. 

Ο ΑΝΑΠΛ. ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

/ 

Έχοντας υπόψη: 

1. Τις διατάξεις του Π.Δ. 867/1979 (ΦΕΚ 249/1979 τ.Α') «περί 
του Ινστιτούτου Υγείας του Παιδιού». 

2. Την 1059/3.5.1990 (ΦΕΚ 295/1990 τ.Β') απόφαση του Πρω¬ 
θυπουργού. 

3. Τις Δ1γ/29994/1982 (ΦΕΚ 53/82 τ.Β’) και Δ1γ/33158/88 
(ΦΕΚ 51/88 τ.Β') αποφάσεις. 

4. Την Δ1γ/22250/26.7.1990 (ΦΕΚ 141/1990 τ. ΝΠΔΔ) από¬ 
φασή μας. 

5. Το 641/28.9.90 έγγραφο του Ινστιτούτου Υγείας του Παιδιού. 

6. Το 2079367/8418/0022/3.1.1991 έγγραφο του Υπουργ. Οι¬ 
κονομικών - Γενικό Λογιστήριο του Κράτους, αποφασίζουμε: 

Καθορίζουμε την αποζημίωση των μελών της Διοικούσας Επιτροπής 
του Ινστιτούτου Υγείας του Παιδιού, ως ακολούθως: 

1. Του Προέδρου σε εκατό χιλιάδες (100.000) δραχμές το μήνα. 

2. Των δύο μελών που δεν είναι Διευθυντές του Ινστιτούτου σε τρεις 
χιλιάδες (3.000) δραχμές για κάθε συνεδρίαση και μέχρι τέσσέρες (4) 
συνεδιάσεις το μήνα. 

Η απόφαση αυτή να δημοσιευθεί στην Εφημερίδα της Κυβερνήσεως. . 

Αθήνα, 11 Φεβρουάριου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. 8015/1/78 (4) 

Αναπροσαρμογή τελών για χορήγηση αδειών διενέργειας τεχνικών παι- 
γνίων σε δημόσια κέντρα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του Β.Δ.29/1971 (ΦΕΚ 21Α/71), «Περί κωδικοποιήσεως εις 
ενιαίον κείμενον των ισχυουσών διατάξεων, περί τυχερών και μη παι- 
γνίων». 

β. Του Ν. 1473/1984 (ΦΕΚ 127Α/84), «Μεταρρυθμίσεις στην 
άμεση και έμμεση φορολογία και άλλες διατάξεις». 

γ. Του Ν.1558/1985 (ΦΕΚ 137Α/85), «Κυβέρνηση και Κυβερνη¬ 
τικά Όργανα». 

2. Την υπ’ αριθμ. 8015/1/6-στ από 29.9.1986 κοινή απόφαση 
των Υπουργών Οικονομικών και Δημόσιας Τάξης», Αναπροσαρμογή 
τελών για χορήγηση αδειών διενεργείας τεχνικών παιγνίων σε δημόσια 
κέντρα». 

3. Την ανάγκη αναπροσαρμογής τελών, για χορήγηση αδειών.τεχνι- 
κών παιγνίων σε δημόσια κέντρα, λόγω μεταβολής τωνίοικονόμικών 
συνθηκών. 

4. Την υπ’ αριθμ. Υ. 1140/1051173/1390/0001 από 9.7.1990 
κοινή απόφαση του Πρωθυπουργού και Υπουργού Οικονομικών, «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

1. Αναπροσαρμόζουμε τα τέλη, που προβλέπονται από τις διατάξεις 
των εδαφίων β' και γ' της παραγράφου 1 του Β.Δ. 29/1971 και έχουν 
αναπροσαρμοθεί με την υπ’ αριθμ. 8015/1/1στ από 29.9.1986 κοινή 
απόφαση των Υπουργών Οικονομικών και Δημόσιας Τάξης, ως εξής: 

(β) Για τις άνω των 1.000 κατοίκων κωμοπόλεις και πόλεις, ανά¬ 
λογα με την αγορανομική του κατάταξη του κέντρου ή καφενείου, ήτοι: 

(1) Για τα υπερπολυτέλειας ετησίως από 50.000 σε 150.000 δρχ. 

(2) Για τα πολυτελείας ετησίως από 25.000 σε 75.000 δρχ. 

(3) Για τα διακεκριμένης κατηγορίας από 15,000 σε 45.000 δρχ. 

(4) Για τα Α' κατηγορίας ετησίως από 10.000 σε 30.000 δρχ. 

(5) Για τα Β' κατηγορίας ετησίως από 5.000 σε 15.000 δρχ. 

(6) Για τα Γ' κατηγορίας ετησίως από 2.500 σε 7.500 δρχ. 

(7) Για τα Δ' κατηγορίας ετησίως από 1.500 σε 4.500 δρχ. 


Τα προάστια θεωρούνται ότι αποτελούν συνέχεια της πόλης. 

«(γ) Οι άδειες τεχνικών παιγνίων που χορηγούνται σε εντευκτήρια 
Σωματείων, Συλλόγων και Ομίλων υπόκεινται σε ετήσιο τέλος δρχ. 
300.000». 

2. Η παραπάνω αναπροσαρμογή ισχύει από της δημοσιεύσεως της 
παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1991 

. οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

-♦- 

Αριθ. 8015/1/7 9 (5) 

Αναπροσαρμογή του χρηματικού παράβολου, για αντικατάσταση απο¬ 
λεσθέντος ή φθαρέντος δελτίου αστυνομικής ταυτότητος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 8 του Ν.Δ. 127/1969 (ΦΕΚ 29Α/1969), «Περί της 
αποδεικτικής ισχύος των Αστυνομικών ταυτοτήτων» όπως τροποποιή¬ 
θηκε και συμπληρώθηκε με τις διατάξεις του Ν. 1599/1986 (ΦΕΚ 
75Α/86) «Σχέσεις κράτους-πολίτη, καθιέρωση νέου τύπου δελτίου ταυ¬ 
τότητας και άλλες διατάξεις». 

β. Του Ν.1433/1984 (ΦΕΚ 127Α/84), «Μεταρρυθμίσεις στην 
άμεση και έμμεση φορολογία και άλλες διατάξεις». 

γ. Του Ν. 1558/1985 (ΦΕΚ 137Α/85), «Κυβέρνηση και Κυβερνη¬ 
τικά Όργανα». 

2. Την υπ’ αριθμ. 8015/1 /6ε από 22.8.1986 κοινή απόφαση των 
Υπουργών Οικονομικών και Δημόσιας Τάξης», Αναπροσαρμογή παρά¬ 
βολου, για αντικατάσταση απολεσθέντος ή φθαρέντος δελτίου αστυνομι¬ 
κής ταυτότητας». 

3. Την ανάγκη αναπροσαρμογής του χρηματικού παράβολου για 
αντικατάσταση απολεσθέντος ή φθαρέντος δελτίου αστυνομικής ταυτό¬ 
τητας, λόγω μεταβολής των οικονομικών συνθηκών. 

4. Την υπ’ αριθμ. Υ. 1140/1051173/1390/0001 από 9.7.1990 
κοινή απόφαση του Πρωθυπουργού και Υπουργού Οικονομικών, «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

1. Αναπροσαρμόζουμε το ποσό του παράβολου, που προβλέπεται από 
τις διατάξεις του άρθρου 8 του Ν.Δ. 127/1969 για την αντικατάσταση 
απολεσθέντος ή φθαρέντος δελτίου ταυτότητας και έχει αναπροσαρμο¬ 
στεί με την υπ’ αριθμ. 8015/1/6ε από 22.8.1986 κοινή απόφαση των 
Υπουργών Οικονομικών και Δημόσιας Τάξης από 500 σε 1.500 δρχ. 

2. Η παραπάνω αναπροσαρμογή ισχύει από της δημοσιεύσεως της 
παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

- * - 

Αριθ. Δ8/Φ11/24/62,63,64,65,66,67/ΟΙΚ.3948 (6) 

-ε----- 

Κατάργηση των μεταλλειοκτησιών με αριθμούς οριστικών παραχώρή- 
σεων μεταλλείων 62, 63, 64, 65, 66 και 67 του Νομού Καβάλας, 
μεταλλεύματος αρσενικού σιδηρομαγγανίου. * 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

α) Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.1985). 

β) Του Π.Δ. 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

γ) Των άρθρων 125, 126 και 127 του Ν.Δ. 210/73 «Περί Μεταλ- 

λεκτικού Κώδικος» (ΦΕΚ 277/Α/5.10.1973). 

2. Την με αριθ. πρωτ. Δ15/Φ19/12430/30.5.1990 απόφαση του 
Υπουργού Βιομηχανίας, Ενέργειας και Τεχνολογίας «Μεταβίβαση της 
εξουσίας να υπογράφει «Με εντολή Υπουργού» ο Γενικός Γραμματέας 
του Υπουργείου Βιομηχανίας, Ενέργειας & Τεχνολογίας» (ΦΕΚ 335/ 
Β/30.5.1990). 

3. Την με αριθ. πρωτ. ΔΙΜ/Φ10.24/61, 63..../14627/9.7.1987 
απόφαση του Υπουργού Βιομηχανίας, Ενέργειας και Τεχνολογίας 
«Περί εκπτώσεως από τις μεταλλειοκτησίες με αριθμούς παραχωρή¬ 
σεων μεταλλείων 62, 63, 64, 65, 66 και 67 του Νομού Καβάλας. 

4. Το γεγονός ότι η ως άνω με αριθ. πρωτ. ΔΙΜ/Φ10.24/62, 
63..../14627/9.7.1987 απόφαση του Υπουργού Βιομηχανίας, Ενέρ¬ 
γειας και Τεχνολογίας έχει καταστεί αμετάκλητη και ότι δε ζητήθηκε 
μέσα στη νόμιμη προθεσμία από ενυπόθηκους δανειστές ή από άτομα, 
που έχουν εμπράγματο δικαίωμα επί των ανωτέρω μεταλλείων με αριθ¬ 
μούς 62, 63, 64, 65, 66 και 67 του Νομού Καβάλας, η δικαστική αυ¬ 
τών απαλλοτρίωση. 

5. Τις με αριθ. πρωτ. 73315/10561/2905/8.12.1977, 14103/ 
5.12.1986 και 4734/15.4.1988 αποφάσεις του Υπουργού Βιομηχα¬ 


νίας, Ενέργειας και Τεχνολογίας με τις οποίες εξαιρέθηκαν υπέρ του Δη¬ 
μοσίου οι ερευνητέες από αυτό περιοχές στις οποίες εμπίπτουν οι ανω¬ 
τέρω οριστικές παραχωρήσεις μεταλλείων με αριθμούς 62, 63, 64, 65, 

66 και 67 του Νομού Καβάλας, αποφασίζουμε: 

1. Καταργούμε, όπως αναφέρεται στο σκεπτικό, τις μεταλλειοκτη¬ 
σίες με αριθμούς παραχωρήσεων μεταλλείων 62, 63, 64, 65, 66 και 

67 του Νομού Καβάλας, που συστάθηκαν σύμφωνα με τα από 
11.3.1981, 11.3.1981, 11.5.1981, 11.5.1981 11,.5.1981 και 
11.5.1981 Προεδρικά Διατάγματα (ΦΕΚ 65/Α/19.3.1981), (ΦΕΚ 
65/Α/19.3.1981), (ΦΕΚ 133/ Α/ 22.5.1981), (ΦΕΚ 133/ Α/ 

22.5.1981) , (ΦΕΚ 133/ Α/ 22.5.1981), και (ΦΕΚ 133/Α/ 

22.5.1981) αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Φεβρουάριου 1991 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



